มีตุ่มแดงคล้ายตุ่มยุงกัดขึ้นบริเวณหน้าท้อง หัวไหล่ ต้นขา รู้สึกคันยิบๆ หลังจากตุ่มหายนั้นมันกลายเป็นเหมือนรอยช้ำน่ะค่ะ เป็นจ้ำๆ ไม่จางหายเป็นเหมือนรอยช้ำเลือด อาการนี้พึ่งเป็นตั้งแต่อากาศเริ่มหนาวค่ะ ไม่รู้จะทำยังไงให้รอยมันหายใส่เสื้อผ้าไม่สวยเลยค่ะ☹️
สวัสดีค่ะ อาการตุ่มแดงคล้ายยุงกัดตามตัว อาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5 ตุ่มจากการถูกแมลงกัด6 ตุ่มจากผื่นลมพิษการวินิจฉัยที่แน่นอนต้องอาศัยการตรวจร่างกายร่วมด้วย ควรไปพบแพทย์ผิวหนังถ้ามีตุ่มขึ้นหลายบริเวณ แดง คันมาก มีลักษณะของการติดเชื้อเช่นมีเลือดหรือน้ำหนองไหล ตุ่มบวม ร้อน และเจ็บการดูแลตัวเองเบื้องต้น ไม่ไปแกะเกาตุ่มเอง รับประทานยาแก้คันกลุ่มต้านฮิสตามีนได้ถ้าคันมาก หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง